[{"text_idx": "#000001", "text": "Pan darodd y pandemig y llynedd, fy mhrif ffocws am fisoedd lawer oedd helpu i feddwl am yr hyn y gallem ei wneud i gefnogi pobl na allent bellach gael gafael ar gymorth yn y gymuned ac a oedd, fel minnau, yn teimlo bod pob dydd fwy neu lai yn her mewn gwahanol ffyrdd."}, {"text_idx": "#000002", "text": "Un o\u2019r adnoddau a oedd wedi bodoli cyn y pandemig oedd \u2018Bywyd ACTif\u2019; roedd yn gwrs galw i mewn (nid oedd angen atgyfeiriad) yr oeddwn yn gwybod ei fod wedi helpu gymaint o bobl. Gwnaeth y seicolegydd Dr Neil Frude ei ddatblygu a\u2019i gynllunio, ac nid oedd ar gael bellach oherwydd y cyfnod clo. Fe\u2019i cynhaliwyd mewn neuaddau eglwys, llyfrgelloedd a chanolfannau chwaraeon a oedd i gyd wedi cau oherwydd y pandemig."}, {"text_idx": "#000003", "text": "Y flwyddyn flaenorol, roeddem wedi cefnogi \u2018Action for Hearing Loss\u2019 i ddatblygu fersiwn o\u2019r cwrs wedi\u2019i ffilmio yn Iaith Arwyddion Prydain (BSL). Mae nifer mor gyfyngedig o adnoddau wedi\u2019u teilwra i anghenion pobl fyddar ac sydd yn eu hiaith. Gan wybod bod hyn ar y gweill, cysylltais a\u0302 Neil i ofyn a allem ddefnyddio\u2019r sgript i greu fersiwn ar-lein o\u2019r cwrs. Fe helpodd fi\u2019n gyflym i ddeall bod creu fideos yn Saesneg a Chymraeg yn dasg wahanol iawn i BSL ac nad yw\u2019n dasg y gellid ei hefelychu\u2019n syml. Fodd bynnag, roedd yn credu y gallem ei wneud! Roedd Neil yn hynod hael gyda\u2019i amser a chynigiodd ailysgrifennu\u2019r cwrs cymunedol. Fel arfer, roedd yn rhedeg am sesiynau dwy awr am bedair wythnos, a chreodd Neil rywbeth a oedd werth ei wylio, wedi\u2019i seilio ar dystiolaeth o hyd ac yn llawer byrrach."}, {"text_idx": "#000004", "text": "Roedd yr ychydig fisoedd nesaf yn hynod o brysur oherwydd yr angen i ffilmio\u2019n ddiogel yn sgil COVID-19 ac ysgrifennu gwybodaeth atodol. Mae\u2019r cwrs ar-lein am ddim yn cynnig cyfle i bobl wylio\u2019r pedwar fideo pryd bynnag a lle bynnag y dymunant."}, {"text_idx": "#000005", "text": "Lansiwyd Bywyd ACTif dros yr haf 2020. Ymledodd y neges yn gyflym ar y cyfryngau cymdeithasol gyda llawer o sylwadau ac adborth cadarnhaol. Gwnaethom gysylltu a\u0302 meddygon teulu, staff gofal sylfaenol a gwasanaethau iechyd meddwl i\u2019w gwneud yn ymwybodol o\u2019r adnodd y gellid ei argymell i bobl nad oeddent yn gallu mynd i\u2019r sesiynau galw i mewn. Rydym yn gwybod nad yw\u2019n hawdd i rai pobl gael mynediad at y rhyngrwyd ac mae modd cael mynediad at y cwrs mewn llyfrgelloedd nawr bod y cyfyngiadau wedi\u2019u codi."}, {"text_idx": "#000006", "text": "Flwyddyn yn ddiweddarach, mae ein bywydau beunyddiol wedi dechrau newid. Er bod llawer o rwystrau a heriau sylweddol o\u2019n blaenau, efallai bod peth amser i ddechrau meddwl am ein lles ein hunain (yn hytrach na goroesi yn unig) a gall y cwrs hwn ein helpu i wneud hynny. Gall eich helpu i gymryd rhywfaint o reolaeth, canolbwyntio ar yr hyn sy\u2019n bwysig a byw eich bywyd gyda mwy o hyder a mwy o ymdeimlad o\u2019ch gwerthoedd allweddol."}, {"text_idx": "#000007", "text": "\u2018Sut ydyn ni\u2019n gwneud yng Nghymru?\u2019 Iechyd Cyhoeddus Cymru Mae canlyniadau Arolwg Ymgysylltu a\u0302\u2019r Cyhoedd yn dangos i ni fod 34% o oedolion yn dweud bod eu hiechyd meddwl yn waeth nawr na chyn y pandemig, a\u2019n bod ni\u2019n teimlo\u2019n llai iach ac yn llai hapus na chyn 2020. Rydym yn hyrwyddo\u2019r fideos eto\u2019r mis hwn, flwyddyn ar o\u0302l y lansiad cychwynnol, gyda ffocws ar y cymunedau sydd wedi dioddef fwyaf a\u0302\u2019u hiechyd meddwl dros y flwyddyn ddiwethaf."}, {"text_idx": "#000008", "text": "Dyma ddyfyniadau gan bobl sydd wedi rhannu a\u0302 ni eleni yr effaith y mae\u2019r cwrs wedi\u2019i chael arnynt:"}, {"text_idx": "#000009", "text": "\u201cGalla i ddweud a\u0302\u2019m llaw ar fy nghalon fod y cwrs wedi newid fy mywyd. Rydw i\u2019n berson gwahanol ac, erbyn hyn, rydw i\u2019n gallu ymdopi ag unrhyw ofid neu unrhyw beth na alla i ei reoli yn llawer gwell. Diolch o galon.\u201d"}, {"text_idx": "#000010", "text": "\u201cRydw i\u2019n teimlo bod y cwrs hwn wedi gwneud gwahaniaeth go iawn i fy mywyd\u201d"}, {"text_idx": "#000013", "text": "\u201cRwyf wedi defnyddio\u2019r arfau a roddodd y cwrs i mi, sy\u2019n golygu fy mod wedi gallu derbyn yr hyn na allaf ei newid a dim ond blaenoriaethu/canolbwyntio ar yr hyn y gallaf ei wneud i helpu fy mam ... Ni allaf ddiolch digon i chi a byddwn yn argymell y cwrs hwn i bawb y mae canser yn effeithio arnynt, naill ai\u2019n bersonol neu drwy rywun y maent yn poeni amdano.\u201d"}, {"text_idx": "#000014", "text": "Mae modd cael mynediad at y cwrs \u2018Bywyd ACTif\u2019 am ddim yma. Cymerwch gip ar y fideos i wella\u2019ch lles eich hun, eu rhannu a\u0302 gweithwyr proffesiynol perthnasol, neu eu rhannu gyda theulu a ffrindiau a allai fod a\u0302 diddordeb."}, {"text_idx": "#000017", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}, {"text_idx": "#000018", "text": "Cadw fy enw, e-bost a gwefan o fewn y porwr hwn ar gyfer y tro nesaf fyddai'n gadael sylw."}, {"text_idx": "#000019", "text": "Sut gall gwaith ti\u0302m a chyfathrebu da helpu i ddarparu gofal diogel, dibynadwy ac effeithiol?\nYmgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud.\nDiogelwch Seicolegol \u2013 beth ydyw a pham fod pawb yn siarad amdano yn sydyn?\nFy mhrofiad o seicosis a gwellhad\nAdeiladu Ti\u0302m Gofal Canolraddol gan enillwyr Gwobrau GIG Cymru 2022 \u2013 Bwrdd Iechyd Prifysgol Hywel Dda"}]